PMIndiaData/PMIndiaSum huggingface dataset:
జపాన్ కి చెందిన నేషనల్ ఇన్‌స్టిట్యూట్ ఫర్ ఎన్విరాన్‌మెంటల్ స్టడీస్, వాయు కాలుష్యం నాణ్యత, వాతావరణ మార్పు  పై భారతీయ పరిశోధన సంస్థ ఆర్యభట్ట రీసెర్చ్ ఇన్‌స్టిట్యూట్ ఆఫ్ అబ్జర్వేషనల్ సైన్సెస్ (అరీస్)  మధ్య సంతకం చేసిన అవగాహన ఒప్పందాన్ని (ఎంఓయూ) ఆమోదించిన క్యాబినెట్

నేషనల్ ఇన్‌స్టిట్యూట్ ఫర్ ఎన్విరాన్‌మెంటల్ స్టడీస్, జపాన్, ఆర్యభట్ట రీసెర్చ్ ఇన్‌స్టిట్యూట్ ఆఫ్ అబ్జర్వేషనల్ సైన్సెస్ (అరీస్), ఇండియా మధ్య సహకార మార్గదర్శకాలు రూపొందించేందుకు అవగాహన ఒప్పందం (ఎంఓయూ)పై సంతకం చేయడం గురించి ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గం సమాలోచనలు జరిపింది. గాలి నాణ్యత, వాతావరణ మార్పులపై ఉమ్మడి పరిశోధన (ఇకపై "ఉమ్మడి పరిశోధన"గా సూచిస్తారు) నిర్వహించడం, అమలు చేయడం దీని ముఖ్య ఉద్దేశం. అలాగే, నైనిటాల్ అరీస్ పరిశోధనా రంగాలలో గతంలో ఏ ఇతర విదేశీ సంస్థలతోనూ అటువంటి అవగాహన ఒప్పందాలు సంతకం చేయలేదు. ఇరు పక్షాలు నిర్వహించే వివిధ కార్యకలాపాలపై కూడా చర్చించారు. శాస్త్రీయ పరికరాలను ఉమ్మడిగా వినియోగించుకోవడం, పరిశీలించే పద్ధతులపై శాస్త్రీయ, సాంకేతిక సమాచారం పరస్పర మార్పిడి, శాస్త్రీయ నివేదికలు రూపొందించేటపుడు సంయుక్త విశ్లేషణ ఈ ఒప్పందం ప్రకారం చేస్తారు. అలాగే ఉమ్మడి విద్యా, పరిశోధక కార్యకలాపాలు, పరిశోధనలకు ఇరు వైపుల నుండి విజిటింగ్ స్కాలర్లు, పీహెచ్డీ విద్యార్థులు పరస్పరం వెళ్లే అవకాశం, సంయుక్తంగా కార్యశాలలు, సెమినార్లు నిర్వహణ వంటి విషయాల్లో రెండు సంస్థలు కలిసి పనిచేస్తాయి. అరీస్ గురించి… ఆర్యభట్ట రీసెర్చ్ ఇన్‌స్టిట్యూట్ ఆఫ్ అబ్జర్వేషనల్ సైన్సెస్ (అరీస్) అనేది భారత ప్రభుత్వంలోని సైన్స్ అండ్ టెక్నాలజీ విభాగం క్రింద స్థాపించిన స్వయంప్రతిపత్త పరిశోధనా సంస్థ. అరీస్ అనేది ఖగోళ శాస్త్రం, ఆస్ట్రోఫిజిక్స్, అట్మాస్ఫియరిక్ సైన్సెస్‌లో పరిశోధన కోసం అత్యుత్తమ కేంద్రం. ఇది భూమిపై వాయు కాలుష్యం మరియు వాతావరణ మార్పులు, సూర్యుడు, నక్షత్రాలు, గెలాక్సీల నిర్మాణం, పరిణామంపై పరిశోధనలను నిర్వహిస్తుంది. ఇన్స్టిట్యూట్ పరిశోధన సమూహంలో పరిశోధనా శాస్త్రవేత్తలు, పీహెచ్డీ విద్యార్థులు, పోస్ట్‌డాక్స్, విజిటింగ్ స్కాలర్‌లు ఉంటారు. పరిశోధకులు అధునాతన, శాస్త్రీయ పరికరాల రూపకల్పన, అభివృద్ధిలో కూడా నిమగ్నమై ఉన్నారు. దీనికి ఇంజనీర్లు, సాంకేతిక సిబ్బంది బృందం మద్దతు ఇస్తుంది – మనోరా పీక్, దేవస్తాల్ అనే రెండు క్యాంపస్‌లలో కార్యకలాపాలు నిర్వహిస్తారు. నీస్ గురించి: నేషనల్ ఇన్‌స్టిట్యూట్ ఫర్ ఎన్విరాన్‌మెంటల్ స్టడీస్ (నీస్) జపాన్‌లోని ఇది ఇంటర్ డిసిప్లినరీ, సమగ్ర పద్ధతిలో విస్తృతమైన పర్యావరణ పరిశోధనలను చేపట్టే ఏకైక పరిశోధనా సంస్థ. పర్యావరణ పరిరక్షణపై శాస్త్రీయ పరిశోధనలను రూపొందించడానికి నీస్ పనిచేస్తుంది. నీస్ ప్రాథమిక పరిశోధన, డేటా సేకరణ, విశ్లేషణ, పర్యావరణ నమూనాల సంరక్షణ, సదుపాయం ద్వారా ఇన్‌స్టిట్యూట్ పరిశోధన పునాదిని ఏకీకృతం చేయడం వంటి పరిశోధన ప్రాజెక్టులపై పని చేస్తోంది. నీస్ పర్యావరణ పరిశోధనను కొనసాగించడానికి నాలుగు కీలక అంశాలు (సింథసైజ్, ఇంటిగ్రేట్, ఎవాల్వ్, నెట్‌వర్క్ = నీస్ వ్యూహాలు)గా విశ్వసిస్తుంది.
మహాలయనాడు ప్రజల కు అభినందనలు తెలిపిన ప్రధాన మంత్రి

మహాలయ సందర్భం లో ప్రజల కు ప్రధాన మంత్రి శ్రీ నరేంద్ర మోదీ అభినందనలు తెలిపారు. ప్రధాన మంత్రి ఒక ట్వీట్ లో – ‘‘శుభ మహాలయ. మనం దుర్గ మాత కు ప్రణమిల్లి, మన భూగ్రహానికి శ్రేయం కలగడం కోసం మరియు మన పౌరుల సంక్షేమం కోసం ఆ దేవి ఆశీస్సులు లభించాలని కోరుకొందాం. రాబోయే కాలాల్లో ప్రతి ఒక్కరు ఆరోగ్యం గాను, సంతోషం గాను ఉందురు గాక.’’ అని పేర్కొన్నారు.
ఒడిశా  ప్రజలకు నువాఖయ్  పండగ శుభాకాంక్షలు తెలిపిన ప్రధానమంత్రి

నువాఖయ్ పండగ సందర్భంగా ఒడిశా ప్రజలకు ప్రధానమంత్రి శ్రీ నరేంద్ర మోదీ శుభాకాంక్షలు తెలిపారు. “నువాఖయ్ జుహార్ ! నువాఖయ్ పండగ జరుపుకుంటున్న ఒడిశా ప్రజలందరికీ శుభాకాంక్షలు. సమాజంలో ఈ పండగ మరింత సంతోషాన్ని నింపాలి” అని ప్రధానమంత్రి తన సందేశంలో పేర్కొన్నారు.
బెల్జియంతో రెండు సార్లు పన్ను విధింపు నివారణకు మరియు కోశ సంబంధి ఎగవేత నిరోధానికి కుదిరిన ఒప్పందంలో సవరణ నిమిత్తం ఓ ఒడంబడికల ప్రాథమిక పత్రానికి మంత్రిమండలి ఆమోదం

భారతదేశం, బెల్జియంల మధ్య రెండు సార్లు పన్ను విధింపు నివారణకు, ఆదాయపు పన్ను చట్టాలలో కోశ సంబంధి ఎగవేత నిరోధానికి ఉద్దేశించిన ఒప్పందాన్ని సవరించేటందుకు ఒక ఒడంబడికల ప్రాథమిక పత్రం (ప్రోటోకాల్) పైన సంతకాల ప్రతిపాదనను కేంద్ర మంత్రిమండలి ఆమోదించింది. ప్రధాన మంత్రి శ్రీ నరేంద్ర మోదీ ఈ రోజు జరిగిన కేంద్ర మంత్రివర్గ సమావేశానికి అధ్యక్షత వహించారు. ప్రోటోకాల్ లో సవరణ రెండు దేశాల మధ్య పన్నులకు సంబంధించిన సమాచారాన్ని పరస్పరం మార్పిడి చేసుకొనేందుకు సంబంధించి ప్రస్తుతం అమలులో ఉన్న ఫ్రేమ్ వర్క్ పరిధిని విస్తరించగలదు. తత్ఫలితంగా పన్ను ఎగవేతను, పన్ను నివారణ ను అరికట్టగలగడం సాధ్యపడనుంది. పన్నుల వసూలులో ద్వైపాక్షిక సహకారానికి సంబంధించి ఇప్పుడు అమలులో ఉన్న నిబంధనలను కూడా ఈ ప్రోటోకాల్ సరిదిద్దగలదు.
వైద్యుల దినం  సందర్భం లో వైద్యుల కు వందనమాచరించిన ప్రధాన మంత్రి

ప్రధాన మంత్రి శ్రీ నరేంద్ర మోదీ వైద్యుల దినం సందర్భం లో వైద్యుల కు వందనమాచరించారు. ‘‘కోవిడ్-19 తో దేశం సాగిస్తున్న ప్రేరణాత్మక పోరు లో ముందువరుస లో నిలచి అసాధారణమైనటువంటి సేవల ను అందిస్తున్న మన వైద్యుల కు భారతదేశం వందనమాచరిస్తోంది; డాక్టర్స్ డే ను పురస్కరించుకొని ఇవే శుభాకాంక్ష లు’’ అని ట్విటర్ లో వ్రాసిన ఒక సందేశం లో ప్రధాన మంత్రి పేర్కొన్నారు.
ప్రధాన మంత్రికి ఫోన్ చేసి ఉరీ ఉగ్రవాద దాడి పై సంతాపం తెలిపిన  అఫ్గానిస్థాన్ అధ్యక్షుడు డాక్టర్ మొహమ్మద్ అశరఫ్ గనీ

ప్రధాన మంత్రి శ్రీ నరేంద్ర మోదీ తో అఫ్గానిస్థాన్ అధ్యక్షుడు డాక్టర్ మొహమ్మద్ అశరఫ్ గనీ ఈ రోజు టెలిఫోన్ లో సంభాషించారు. జమ్మూ – కశ్మీర్ లోని ఉరీలో జరిగిన ఉగ్రవాదుల దాడి ఘటన పట్ల శ్రీ గనీ తన సంతాపాన్ని వ్యక్తం చేశారు. సీమాంతర ఉగ్రవాద దాడిని అధ్యక్షుడు శ్రీ గనీ తీవ్రంగా ఖండించారు. ఉగ్రవాదం బెదిరింపును తరిమికొట్టేందుకు తీసుకొనే అన్ని చర్యలలోను భారతదేశానికి అఫ్గానిస్థాన్ అండగా నిలబడుతుందని, ఆయా చర్యలపై భారతదేశాన్ని బలపరుస్తుందని ఈ సందర్భంగా అధ్యక్షుడు తెలిపారు. అమరవీరులైన జవాన్ ల కుటుంబాలకు అధ్యక్షుడు శ్రీ గనీ తన సానుభూతిని తెలియజేశారు. ప్రధాన మంత్రి అఫ్గానిస్థాన్ అందించిన మద్దతుకు గాను అధ్యక్షుడు శ్రీ గనీకి ధన్యవాదాలు తెలియజేశారు.
ప్ర‌ధాన‌మంత్రి మెమొంటోల వేలం పూర్తి

వేలం నుంచివ‌చ్చిన మొత్తాన్ని న‌మామి గంగే వంటి మంచి ప‌నికి మ‌ద్ద‌తుగా వినియోగం ప్ర‌ధాన‌మంత్రిశ్రీ న‌రేంద్ర‌మోదీ ప‌ద‌వీ కాలంలో ఇంత‌వ‌ర‌కూ వ‌చ్చిన మెమెంటోల వేలానికి సంబంధించి గ‌త ప‌క్షం రోజులుగా సాగిన వేలం ప్ర‌క్రియ శ‌నివారం సాయంత్రంతో ముగిసింది. ఈ వేలం ప్ర‌క్రియ‌కు దేశ ప్ర‌జ‌ల‌నుంచి విశేష‌స్పంద‌న ల‌భించింది. ఈ వేలం ప్ర‌క్రియ‌లో రెండు భాగాలున్నాయి. అందులో ఒక‌టి రెండు రోజుల‌పాటు నేష‌న‌ల్ గ్యాల‌రీ ఆఫ్ మోడ‌రన్ ఆర్ట్‌లో జ‌రిగిన రెండు రోజుల బ‌హిరంగ వేలం, మ‌రొక‌టి పి.ఎం.మెమొంటోస్ డాట్ జిఒవి. డాట్ ఇన్ ద్వారా జ‌రిగి న‌ఈ వేలం ప్ర‌క్రియ‌. ఈ వేలం సంద‌ర్భంగా 1800 మెమెంటోల‌ను అత్య‌ధిక మొత్తం చెల్లించ‌డానికి ముందుకు వ‌చ్చిన వారికి విజ‌య‌వంతంగా వేలం వేయ‌డం జ‌రిగింది. ఈ వేలం ప్ర‌క్రియ‌నుంచి వ‌చ్చిన మొత్తం న‌మామి గంగే సత్కార్యానికి మ‌ద్ద‌తుగా వినియోగిస్తారు. వేలం ప్ర‌క్రియ‌కు సంబంధించిన ముఖ్యాంశాలు: ఎన్‌జిఎంఎ వ‌ద్ద నిర్వ‌హించిన వేలం సంద‌ర్భంగా ప్ర‌త్య‌కంగా హ‌స్త‌క‌ళాకారులు రూపొందించిన చెక్క బైక్ 5 ల‌క్ష‌ల రూపాయ‌ల ధ‌ర ప‌లికింది. అలాగే ప్ర‌ధాన‌మంత్రి శ్రీ న‌రేంద్ర‌మోడీ రైల్వే ప్లాట్‌ఫాంపై ఉన్న‌ట్టు చిత్రీక‌రించిన ఒక‌ప్ర‌త్యేక పెయింటింగ్‌కు కూడా ఇటువంటి ధ‌రే ప‌ల‌కింది. ప్ర‌ధాన‌మంత్రి శ్రీ న‌రేంద్ర మోడీకి రైల్వే స్టేష‌న్‌తో ఉన్న ప్ర‌త్యేక‌బంధాన్ని చిత్ర‌కారుడు త‌న చిత్ర‌క‌ళానైపుణ్యంతో చిత్రీక‌రించిన చిత్ర‌మ‌ది. ఈ -వేలంలో కూడా కొన్ని మంచి ధ‌ర ప‌లికాయి. – శివుడి విగ్ర‌హం ధ‌ర‌ను రూ 5000 ప్రారంభ ధ‌ర‌గా నిర్ణ‌యించ‌గా, అది వేలంలో 200రెట్లు ఎక్కువ ధ‌ర‌కు అంటే 10ల‌క్ష‌ల రూపాయ‌లు ప‌లికింది. – అశోక‌స్తంభం న‌మూనా బేస్ ధ‌ర రూ 4000గానిర్ణ‌యించ‌గా అది 13 ల‌క్ష‌ల రూపాయ‌ల ధ‌ర ప‌లికింది. -అస్సాంలోని మ‌జూలి నుంచి అందుకున్న‌సంప్ర‌దాయ హొరాయ్‌( అస్సాం ప్ర‌భుత్వ సంప్ర‌దాయ చిహ్నం- స్టాండ్‌తోస‌హా ఒక ట్రే) బేస్ ధ‌ర్ రూ 2000 కాగా వేలంలో అది రూ 12 ల‌క్ష‌లు ప‌లికింది. -ఎస్‌జిపిసి, అమృత్‌స‌ర్‌ నుంచి అందుకున్న డివినిటీ మెమెంటో బేస్ ధ‌ర రూ10,000గా నిర్ణ‌యించ‌గా, అది వేలంలో రూ10.1 ల‌క్ష ధ‌ర ప‌లికింది. -గౌత‌మ బుద్ధుడి విగ్ర‌హం బేస్‌ధ‌ర రూ 4000కాగా, వేలంలో అది రూ 7ల‌క్ష‌ల రూపాయ‌లు ప‌లికింది. – నేపాల్ మాజీ ప్ర‌ధానమంత్రి శ్రీ సుశీల్ కొయిరాల‌నుంచి స్వీక‌రించిన సంప్ర‌దాయ ఇత్త‌డి సింహ విగ్రహం రూ 5.20 ల‌క్ష‌ల ధ‌ర ప‌లికింది. -ఎంబోసింగ్ క‌లిగిన వెండి క‌ల‌శం బేస్ ధ‌ర‌ను రూ 10,000గా నిర్ణ‌యించ‌గా అది వేలంలో రూ 6 ల‌క్ష‌లు ప‌లికింది. ఇంకా ఎన్నో మెమెంటోలు వేలంలో వాటి బేస్‌ధ‌ర కంటే ఎన్నోరెట్లు ఎక్కువ ధ‌ర ప‌లికాయి. ప్ర‌ధాన‌మంత్రి శ్రీ న‌రేంద్ర‌మోదీ, గుజ‌రాత్ ముఖ్య‌మంత్రిగా ఉన్న‌ప్పుడు కూడా తాను అందుకున్న మెమెంటోల‌ను వేలం వేసేవారు. వాటి నుంచివ‌చ్చిన మొత్తాన్ని బాలికా విద్య‌కు అందించే వారు.ఇదే ప‌ద్ధ‌తిని కొన‌సాగిస్తూ, ప‌విత్ర గంగా న‌ది శుధ్దికి ఈ వేలం నుంచి వ‌చ్చిన మొత్తాన్ని అంద‌జేయ‌నున్నారు.
అంతర్జాతీయ సౌర కూటమి (ఐఎస్ఎ) ఫ్రేమ్ వర్క్ అగ్రిమెంట్ పై సంతకాలకు ఆమోదం తెలిపిన మంత్రిమండలి

ఇంటర్ నేషనల్ సోలార్ అలయెన్స్ (ఐఎస్ఎ) యొక్క ఫ్రేమ్ వర్క్ అగ్రిమెంట్ ను భారతదేశం అనుమోదించాలని కొత్త మరియు నవీకరణ యోగ్య శక్తి మంత్రిత్వ శాఖ (ఎమ్ఎన్ఆర్ఇ) చేసిన ప్రతిపాదనకు కేంద్ర మంత్రిమండలి ఎక్స్ పోస్ట్ ఫ్యాక్టో ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. శీతోష్ణ స్థితిపై ఐక్య రాజ్య సమితి ఫ్రేమ్ వర్క్ కన్ వెన్శన్ యొక్క 21వ సిఒపి సమావేశాలు ప్యారిస్ లో జరిగిన సందర్భంగా 2015 నవంబర్ 30వ తేదీన భారతదేశ ప్రధాన మంత్రి శ్రీ న‌రేంద్ర మోదీ, ఫ్రాన్స్ అధ్యక్షుడు ఇద్దరూ కలిసి ఐఎస్ఎ ను ప్రారంభించారు. సౌర శక్తి వనరులు సంపన్నంగా ఉన్న 121 కి పైగా దేశాలను సమన్వయంతో కూడిన పరిశోధనలు, తక్కువ వ్యయమయ్యే ఆర్థిక సహాయం, శీఘ్ర నియుక్తి కోసం ఒక చోటుకు తీసుకురావడానికి ఐఎస్ఎ పాటుపడుతుంది. ఐఎస్ఎ ప్రధానకేంద్రానికి హరియాణా లోని గుర్ గావ్ లో ఉన్న గువాల్ పహాడీలో పునాదిరాయి వేశారు. ఐఎస్ఎ నిర్వహణకు అవసరమైన మద్దతును అందించడానికి భారతదేశం ఇప్పటికే సంసిద్ధతను వ్యక్తం చేసింది. శీతోష్ఠ స్థితి, నవీకరణ యోగ్య శక్తి అంశాలలో ప్రపంచంలో భారతదేశానికి నాయకత్వ భూమికను ఐఎస్ఎ కట్టబెట్టగలదు. అంతేకాదు, భారతదేశం తన సౌర సంబంధ కార్యక్రమాలను చాటడానికి ఒక వేదికను కూడా ఐఎస్ఎ అందజేయగలదు. పూర్వ రంగం మొరాకో లోని మరాకేశ్ లో 22వ సిఒపి సమావేశం జరిగిన సందర్భంగా ఈ ఒప్పందాన్ని సంతకాల కోసం తెరచి ఉంచారు. ఐఎస్ఎపై ప్యారిస్ తీర్మానాన్ని ఈ ఒప్పందం ఆవాహన చేస్తుంది. అంతే కాక ఇందులో సభ్యత్వం పొందాలనుకుంటున్న దేశాల అంతర్ దృష్టిని సంక్షిప్తంగా వ్యక్తపరుస్తుంది. యుఎన్ డిపి మరియు ప్రపంచ బ్యాంక్ లు ఇప్పటికే తాము ఐఎస్ఎ తో భాగస్వామ్యాన్ని ప్రకటించాయి. ఇంతవరకు 25 దేశాలు ఫ్రేమ్ వర్క్ అగ్రిమెంట్ మీద సంతకాలు చేశాయి.
మహావ్ లో ప్రధాన మంత్రి

ప్రధాన మంత్రి శ్రీ నరేంద్ర మోదీ ఈ రోజు భారతదేవ రాజ్యాంగ శిల్పి బాబాసాహెబ్ డాక్టర్ బి.ఆర్. అంబేడ్కర్ 125వ జయంతి సందర్భంగా ఆయన జన్మస్థలమైన మహావ్ లో పుష్పాంజలి ఘటించారు. మహావ్ లో జరిగిన ఒక బహిరంగ సభ లో ప్రధాన మంత్రి పాలు పంచుకొని, “గ్రామోదయ్ సే భారత్ ఉదయ్ అభియాన్” ను ప్రారంభించారు. ఈ శుభ దినాన తాను మహావ్ లో ఉండటం తన విశేషాధికారంగా భావిస్తున్నట్లు ఆయన అభిప్రాయం వ్యక్తం చేశారు. డాక్టర్ అంబేడ్కర్ సమాజంలో అన్యాయానికి విరుద్ధంగా పోరాడారంటూ ఆయన జ్ఞాప‌కం చేసుకొన్నారు. బాబాసాహెబ్ పోరాటం సమానత్వం కోసం, గౌరవం కోసం జరిపిన పోరాటం అని ప్రధాన మంత్రి అన్నారు. 2016 ఏప్రిల్ 14వ తేదీ నుంచి 24వ తేదీ వరకు నిర్వహించే “గ్రామోదయ్ సే భారత్ ఉదయ్ అభియాన్”లో భాగంగా పల్లెలలో అభివృద్ధి ప‌నుల‌పై శ్రద్ధ తీసుకోవడం జరుగుతుందని ప్రధాన మంత్రి అన్నారు. ఈ సంవత్సరపు కేంద్ర బడ్జెటు ను వ్యవసాయదారులకు, గ్రామాలకు అంకితం చేసినట్లు ఆయన చెప్పారు. గ్రామాల వికాసంపైన దృష్టి సారించి అభివృద్ధి కార్యక్రమాలను చేపట్టాల్సి వుందని ఆయన అన్నారు. కేంద్ర ప్రభుత్వం చేపట్టిన కొన్ని అభివృద్ధి కార్యక్రమాలను గురించి ప్రధాన మంత్రి ప్రస్తావిస్తూ, విద్యుత్తు సౌకర్యానికి దూరంగా నిలచిన 18,000 పల్లెలకు 1,000 రోజుల తుది గడువు లోపల విద్యుత్తు సరఫరాను సమకూర్చడం జరుగుతోందన్నారు. ఈ లక్ష్యం దిశగా పయనించడంలోని పురోగతిని GARV App ద్వారా ప్రజలు పరిశీలించవచ్చని ఆయన తెలిపారు. గ్రామాలు డిజిటల్ అనుసంధానం అత్యవసరం అని ఆయన అన్నారు. వ్యవసాయదారుల ఆదాయాలను రెట్టింపు చేసే ధ్యేయం గురించి ప్రధాన మంత్రి ప్రస్తావించారు. పల్లెలలోనివసించే ప్రజల కొనుగోలు శక్తి పెరగాల్సివుందని, భారతదేశ ఆర్థిక వ్యవస్థను ఇది శక్తిమంతం చేయగలదని ఆయన చెప్పారు. పంచాయతీ రాజ్ వ్యవస్థలను బలోపేతంగాను, మరింత క్రియాశీలంగాను మలచాల్సివున్నదని ప్రధాన మంత్రి అన్నారు.
ఒడిశా రాష్ట్ర అభ్య‌ర్థ‌న మేర‌కు అంత‌ర్ రాష్ట్ర న‌దీ వివాదాల చ‌ట్టం, 1956 లో భాగంగా మ‌హాన‌ది జ‌ల వివాదాల పై ప్ర‌త్యేక న్యాయ స్థానం నియామక ప్ర‌తిపాద‌న కు ఆమోదం తెలిపిన మంత్రివ‌ర్గం

మ‌హాన‌ది జ‌లాల తాలూకు వివాదంలో న్యాయ నిర్ణ‌యం చేసేందుకు ఒక ప్ర‌తిపాద‌న‌ ను ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన‌ కేంద్ర మంత్రివ‌ర్గం ఆమోదించింది. మ‌హాన‌ది సంపూర్ణ జల గ్రహణ క్షేత్రంలో మొత్తం మీద జ‌లాల ల‌భ్య‌త, ప్ర‌తి ఒక్క రాష్ట్రం యొక్క వాటా, ప్ర‌తి రాష్ట్రంలోని ప్ర‌స్తుత జ‌ల వ‌న‌రుల వినియోగం తీరు, ఇంకా భావి అభివృద్ధికి సంబంధించిన సంభావ్య‌తల ప్రాతిప‌దిక‌న జల గ్రహణ క్షేత్రం విస్త‌రించిన రాష్ట్రాలు జ‌లాలను వాటి మ‌ధ్య పంచుకొనే భాగాలను ఈ ప్ర‌త్యేక న్యాయ స్థానం నిర్ణ‌యిస్తుంది. ఈ ప్రత్యేక న్యాయస్థానంలో ఒక చైర్మ‌న్ తో పాటు మ‌రో ఇద్ద‌రు స‌భ్యులు ఉంటారు. వీరిని అంత‌ర్ రాష్ట్ర న‌దీ జల వివాదాల (ఐఎస్ఆర్‌డ‌బ్ల్యుడి) చ‌ట్టం, 1956 లోని ఏర్పాట్ల‌కు అనుగుణంగా స‌ర్వోన్న‌త న్యాయ స్థానానికి, లేదా ఉన్న న్యాయ స్థానానికి సంబంధించిన న్యాయ‌మూర్తుల శ్రేణిలో నుండి భార‌త ప్ర‌ధాన న్యాయ‌మూర్తి నామనిర్దేశం చేస్తారు. అంతే కాకుండా ఈ ప్ర‌త్యేక న్యాయ‌స్థానం ప్రొసీడింగ్స్ లో స‌ల‌హాల‌ను అందించ‌డం కోసం సున్నిత జ‌ల సంబంధ స‌మ‌స్య‌ల‌ను ప‌రిష్క‌రించ‌డంలో అనుభ‌జ్ఞులు మరియు జ‌ల వ‌న‌రుల అంశాలలో నిపుణులైన ఇద్ద‌రు మ‌దింపుదారులను నియమించడం జ‌రుగుతుంది. ఐఎస్ఆర్‌డ‌బ్ల్యుడి చ‌ట్టం, 1956 లోని ఏర్పాట్ల‌కు అనుగుణంగా ఈ ప్ర‌త్యేక న్యాయ‌స్థానం త‌న నివేదిక‌ను మ‌రియు నిర్ణ‌యాన్ని 3 సంవ‌త్స‌రాల అవ‌ధి లోప‌ల స‌మ‌ర్పించ‌వ‌ల‌సి ఉంటుంది. ఈ అవ‌ధిని- అనివార్య కార‌ణాలు ఎదురైతే- మరో రెండు సంవ‌త్స‌రాల‌కు మించ‌కుండా పొడిగించేందుకు వీలు ఉంటుంది. ఈ ప్ర‌త్యేక న్యాయ స్థానం వివాదం విష‌యంలో చేసే ఫైస‌లా మ‌హాన‌ది జ‌లాల‌కు సంబంధించి చ‌త్తీస్‌గ‌ఢ్ మ‌రియు ఒడిశా రాష్ట్రాల మ‌ధ్య దీర్ఘ‌కాలంగా ప‌రిష్కారం కాకుండా మిగిలిన వివాదంపై అంతిమ తీర్పునకు దారి తీస్తుంద‌ని ఆశిస్తున్నారు.
కజఖిస్తాన్ మరియు తుర్క్మెనిస్తాన్ తో క్రీడా రంగంలో ప‌ర‌స్ప‌ర‌ సహకారం అందించుకునేందుకు అవగాహన ఒప్పంద ప‌త్రాల పై సంతకం

ప్రధాని శ్రీ నరేంద్ర మోదీ అధ్యక్షతన జ‌రిగిన‌ కేంద్ర కేబినెట్ భేటీలో కజఖస్తాన్ మరియు తుర్క్మెనిస్తాన్ తో క్రీడా రంగంలో ప‌ర‌స్ప‌ర సహకార అవగాహన ఒప్పంద ప‌త్రం (MoU ) పై సంతకం, ఆ ఒప్పందం అమ‌లుకు ఎక్స్ పోస్ట్ ఫ్యాక్టో ఆమోదం లభించింది. ఈ ప‌ర‌స్ప‌ర సహకార అవగాహన ఒప్పంద ప‌త్రం పై 2015 జులై లో సంతకం చేశారు . భారతదేశం-కజఖిస్తాన్ మరియు భారతదేశం-తుర్క్మెనిస్తాన్ ల మధ్య క్రీడా రంగంలో ద్వైపాక్షిక ఒప్పందాల మార్పిడి కార్య‌క్ర‌మాల వ‌ల్ల స్పోర్ట్స్ సైన్స్ , స్పోర్ట్స్ మెడిసిన్ మరియు కోచింగ్ పద్ధతులు, మొద‌ల‌గు అంశాల్లో పరిజ్ఞానం మరియు నైపుణ్యం విస్తరించడంలో సహాయం చేస్తుంది. ఇది అంతర్జాతీయ పోటీలలో భారత క్రీడాకారుల ప్రదర్శన మెరుగుదలలో వృద్ది చెంద‌డానికి తోడ్పాటునందిస్తుంది.
‘రోష్ హషానా’ సందర్భంగా ప్రపంచవ్యాప్త యూదులకు ప్రధాని శుభాకాంక్షలు

‘యూదుల కొత్త సంవత్సరం ‘రోష్ హషానా’ ప్రారంభం సందర్భంగా ఇజ్రాయెల్‌ ప్రధాని యైర్‌ లాపిడ్‌, ఆ దేశ ప్రజానీకంతోపాటు ప్రపంచవ్యాప్తంగాగల యూదులందరికీ ప్రధానమంత్రి శ్రీ నరేంద్ర మోదీ హృదయపూర్వక శుభాకాంక్షలు తెలిపారు. ఈ మేరకు ఒక ట్వీట్‌ ద్వారా ఇచ్చిన సందేశంలో: “రోష్ హషానా నేపథ్యంలో నా మిత్రుడు @yairlapidతోపాటు ఇజ్రాయెల్ స్నేహపూర్వక ప్రజానీకానికి, ప్రపంచవ్యాప్తంగాగల యూదు సమాజానికి నా హృదయపూర్వక శుభాకాంక్షలు. ఈ కొత్త సంవత్సరం ప్రతి ఒక్కరికీ చక్కని ఆరోగ్యం, శాంతిసౌభాగ్యాలను సమకూర్చాలని ఆకాంక్షిస్తున్నాను. ‘షానా తోవా!” అని ప్రధాని పేర్కొన్నారు.
డాక్టర్ రాజేంద్ర ప్రసాద్ కు ఆయన జయంతి నాడు నమస్సులు అర్పించిన ప్రధాన మంత్రి

భారతదేశాని కి ఒకటో రాష్ట్రపతి అయిన డాక్టర్ రాజేంద్ర ప్రసాద్ కు ఆయన జయంతి సందర్భం లో ప్రధాన మంత్రి శ్రీ నరేంద్ర మోదీ నమస్సులను అర్పించారు. ప్రధాన మంత్రి ఒక ట్వీట్ లో – ‘‘స్వతంత్ర భారతదేశాని కి ఒకటో రాష్ట్రపతి మరియు అద్వితీయ ప్రతిభ సంపన్నుడు, భారత రత్న డాక్టర్ రాజేంద్ర ప్రసాద్ కు ఆయన జయంతి సందర్భం లో ఇవే వందన శతాలు. ఆయన దేశ స్వాతంత్య్ర సంగ్రామం లో తనదైన విశిష్టమైనటువంటి తోడ్పాటు ను అందించారు. దేశ హితం కోసం అంకితం అయిన ఆయన జీవనం దేశవాసుల కు ఎల్లప్పటికీ ప్రేరణ ను అందించేదిగా ఉంటుంది.’’ అని పేర్కొన్నారు.
ఆసియా మౌలిక స‌దుపాయాల పెట్టుబ‌డి బ్యాంకు  (ఏ.ఐ.ఐ.బి) ఆర్టిక‌ల్స్ ఆఫ్ అగ్రిమెంట్ కు ఆమోదం

ప్ర‌ధాన‌మంత్రి శ్రీ న‌రేంద్ర‌మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం ఆసియా మౌలిక స‌దుపాయాల పెట్టుబ‌డి బ్యాంకు (ఏ.ఐ.ఐ.బి) ఆర్టిక‌ల్స్ ఆఫ్ అగ్రిమెంట్ (ఏ.ఓ.ఏ)కు ఆమోద ముద్ర వేసింది. ఈ ఏ.ఐ.ఐ.బి స్థాప‌న భార‌త్‌కు మ‌రియు ఈ ఒప్పందాల‌పై సంత‌కాలు చేసిన ఇత‌ర దేశాల‌కు మౌలిక స‌దుపాయాల విస్తృతికి, నిల‌క‌డైన అభివృద్ధి ప‌థ‌కాల‌కు అవ‌స‌ర‌మ‌య్యే నిధుల‌ను అందుబాటులోకి తీసుకురావ‌డానికి దోహ‌ద‌ప‌డుతుంది. ఏ.ఐ.ఐ.బి నుంచి వ‌న‌రుల‌ను రుణంగా తీసుకొంటున్న అతిపెద్ద దేశాల‌లో ప్ర‌స్తుతం భార‌త్ ఒక‌టిగా ఉంది. అంతేకాకుండా ఏ.ఐ.ఐ.బి కి చైనా త‌రువాత రెండ‌వ అతిపెద్ద వాటాదారు కావాలాని ఇండియా ఆశిస్తోంది. ఈ బ‌హుళ పాక్షిక సంస్థ ప‌రిపాల‌న‌లో భార‌త్ ఒక ముఖ్య‌మైన పాత్ర‌ను పోషించ‌డానికి ఇప్పుడు ఒక చారిత్ర‌క అవ‌కాశం ల‌భించిన‌ట్లు అవుతోంది. ఏ.ఐ.ఐ.బి లో స‌భ్య‌త్వం పొంద‌డం ద్వారా మ‌నదేశంలో మౌలిక స‌దుపాయాల విస్త‌ర‌ణ‌కు అతి కీల‌క‌మైన మ‌రిన్ని వ‌న‌రుల‌ను స‌మీక‌రించుకోవ‌డానికి భార‌త్ కు ఒక అవ‌కాశం ల‌భించిన‌ట్లే. నేప‌థ్యం భార‌త్‌లో మౌలిక స‌దుపాయాల అభివృద్ధికి పెట్టుబ‌డులను స‌మీక‌రించ‌డంలో కేంద్ర ప్ర‌భుత్వం, బ‌హుళ పాక్షిక అభివృద్ధి బ్యాంకులు త‌మ వంతు పాత్ర‌ను పోషిస్తున్నాయి. దీనికి ప్ర‌భుత్వ, ప్రైవేటు భాగ‌స్వామ్య ప‌థ‌కాల ద్వారా ప్ర‌భుత్వరంగం ఇస్తున్న తోడ్పాటు అద‌నం. అయితే, ఆర్థిక స్థిరీక‌ర‌ణ‌, న‌ష్ట భ‌యంతో కూడిన ప్రైవేటురంగం …. వంటి నేప‌థ్యంలో ఏ.ఐ.ఐ.బి రాక అద‌న‌పు వ‌న‌రుల‌ను కొని తెచ్చేదే. వ‌ర్థ‌మాన దేశాల‌లో పోగుప‌డుతున్న పొదుపు మొత్తాలకు ఏ.ఐ.ఐ.బి ఒక వేదిక‌గా మార‌గ‌ల‌ద‌ని ఆశిస్తున్నారు.
గుజరాత్లోని మొధేరాలో గల సూర్య దేవాలయాన్ని సందర్శించిన ప్రధాన మంత్రి

ప్రధాన మంత్రి శ్రీ నరేంద్ర మోదీ గుజరాత్ లోని మొఢేరా లో ఉన్న సూర్య దేవాలయాన్ని ఈ రోజు న సందర్శించారు. ప్రధాన మంత్రి ఆలయానికి చేరుకొన్న వేళ ఆయన ను సత్కరించడం జరిగింది. సూర్య దేవాలయం లో హెరిటేజ్ లైటింగు ను శ్రీ నరేంద్ర మోదీ ప్రారంభించారు. అది భారతదేశం లో అచ్చం గా సౌర శక్తి ద్వారా నిర్వహణ లో ఉన్నటువంటి మొట్టమొదటి వారసత్వ స్థలం గా ప్రసిద్ధి ని సంపాదించుకొంది. ఆయన మొఢేరా సూర్య దేవాలయం లో త్రీడీ ప్రొజెక్శన్ మేపింగు ను కూడా ప్రారంభించారు. దేవాలయం యొక్క చరిత్ర ను కళ్లకు కడుతూ సాగిన ఒక సాంస్కృతిక కార్యక్రమాన్ని కూడా ప్రధాన మంత్రి తిలకించారు. ప్రధాన మంత్రి ఆలయ సందర్శన సందర్భం లో గుజరాత్ ముఖ్యమంత్రి శ్రీ భూపేంద్ర పటేల్, పార్లమెంట్ సభ్యుడు శ్రీ సి.ఆర్. పాటిల్, గుజరాత్ ప్రభుత్వం లో మంత్రులు శ్రీ పూర్ణేశ్ బాయి మోదీ మరియు శ్రీ అర వింద్ బాయి రైయానీ లు కూడా ఆయన ను అనుసరించారు. అంతక్రితం ఈ రోజు న, ప్రధాన మంత్రి గుజరాత్ లోని మెహసాణా పరిధి లో గల మొఢేరా లో 39 వందల కోట్లు రూపాయల పైచిలుకు విలువ కలిగిన అనేక ప్రాజెక్టుల కు శంకుస్థాపన చేసి వాటిని దేశ ప్రజల కు సమర్పించారు. భారతదేశం లో సౌర శక్తి తో నిరంతరాయ నిర్వహణ సదుపాయాన్ని కలిగివున్నటువంటి ఒకటో గ్రామం గా మొఢేరా నిలచిందని ప్రధాన మంత్రి ప్రకటించారు. శ్రీ నరేంద్ర మోదీ గుజరాత్ లోని మొఢేరా లో గల మొధేశ్వరి మాత దేవాలయాన్ని కూడా సందర్శించి, అక్కడ దైవ దర్శనం మరియు పూజ కార్యక్రమాల లో పాలుపంచుకొన్నారు.
సౌరాష్ట్రపటేల్ సేవా సమాజ్ సూరత్ లో నిర్మించిన హాస్టల్ ఫేజ్-1 కు అక్టోబర్ 15 న భూమి పూజ కార్యక్రమాన్ని నిర్వహించనున్న ప్రధాన మంత్రి

సౌరాష్ట్ర పటేల్ సేవా సమాజ్ సూరత్ లో నిర్మించిన హాస్టల్ ఫేజ్-1 (బాలుర వసతి గృహం) తాలూకు భూమి పూజ కార్యక్రమాన్ని ప్రధాన మంత్రి శ్రీ నరేంద్ర మోదీ అక్టోబర్ 15 న ఉదయం 11:00 గంటల కు వీడియో కాన్ఫరెన్స్ మాధ్యమం ద్వారా నిర్వహించనున్నారు. ఈ హాస్టల్ భవనం లో సుమారు 1500 మంది విద్యార్థుల కు బస చేయడానికి తగిన సౌకర్యాలు ఉన్నాయి. ఈ హాస్టల్ భవనం లో ఒక సభాభవనం తో పాటు విద్యార్థుల కోసమే ఏర్పాటు చేసిన ఒక గ్రంథాలయం కూడా ఉంది. సుమారు 500 మంది బాలికల కోసం హాస్టల్ ఫేజ్-2 నిర్మాణ పనులు రాబోయే సంవత్సరం లో ఆరంభం కానున్నాయి సౌరాష్ట్ర పటేల్ సేవా సమాజ్ ను గురించి ఇది 1983వ సంవత్సరం లో ఏర్పాటు చేసిన ఒక నమోదిత ట్రస్టు. సమాజం లోని బలహీన వర్గాల లో విద్య పరమైనటువంటి మరియు సామాజిక పరమైనటువంటి పరివర్తన కు దోహద పడడం దీని ప్రధానోద్దేశ్యం గా ఉంది. ఇది విద్యార్థుల ను వివిధ పోటీ పరీక్ష ల కోసం సన్నద్ధం చేయడం లో సహాయకారి గా ఉండటమే కాకుండా వారికి నవ పారిశ్రామికత్వం, ఇంకా నైపుణ్య అభివృద్ధి లకు సంబంధించిన ఒక వేదిక ను కూడా సమకూర్చుతుంది. గుజరాత్ ముఖ్యమంత్రి కూడా ఈ కార్యక్రమం లో పాలుపంచుకోనున్నారు.
ఈద్- ఉల్- అజ్ హా సందర్భం లో ప్రజల కుశుభాకాంక్షలు తెలిపిన ప్రధాన మంత్రి

ఈద్– ఉల్– అజ్ హా సందర్భం లో ప్రజల కు ప్ర‌ధాన మంత్రి శ్రీ న‌రేంద్ర మోదీ శుభాకాంక్షలను వ్యక్తం చేశారు. ప్రధాన మంత్రి ఒక ట్వీట్ లో – ‘‘ఈద్ ముబారక్. ఈద్– ఉల్– అజ్ హా నాడు ఇవే శుభాకాంక్షలు. ఈ పండుగ రోజు మానవ జాతి కి శుభం కలగడం కోసం సామూహిక శ్రేయం మరియు సమృద్ధి ల భావన ను పెంపొందింపచేసే దిశ లో కృషి చేయడానికి మనకు ప్రేరణ ను అందిస్తూ ఉండుగాక.’’ అని పేర్కొన్నారు.
ప్రధానమంత్రి మరియు ఒమాన్ సుల్తాన్ మధ్య టెలిఫోన్ సంభాషణ

ప్రధానమంత్రి శ్రీ నరేంద్రమోదీ ఈ రోజు ఒమాన్ సుల్తాన్ గౌరవనీయులు హైతం బిన్ తారిఖ్ తో టెలిఫోన్ లో మాట్లాడారు. కోవిడ్-19 మహమ్మారి విజృంభిస్తున్న నేపథ్యంలో తలెత్తిన ఆరోగ్య సమస్యలు, ఆర్ధిక సవాళ్ల గురించీ, వాటిని పరిష్కరించడానికి తమ తమ దేశాల్లో చేపట్టిన చర్యల గురించీ, ఇరువురు నాయకులు చర్చించారు. ఈ సంక్షోభాన్ని అధిగమించడానికి పరస్పరం తగిన సహకారాన్ని ఇచ్చి పుచ్చుకోవాలని వారు అంగీకరించారు. ప్రస్తుత పరిస్థితిలో ఒమాన్ లో ఉన్న భారతీయుల రక్షణ, శ్రేయస్సు గురించి ఆందోళన చెందవద్దని, గౌరవనీయులు సుల్తాన్ భారత ప్రధానమంత్రికి హామీ ఇచ్చారు. భారతదేశంలో ఉన్న ఒమాన్ పౌరుల విషయంలో భారత ప్రభుత్వం అందించిన మద్దతుకు ఆయన కూడా ప్రధానమంత్రికి కృతజ్ఞతలు తెలియజేశారు. గౌరవనీయులు దివంగత సుల్తాన్ ఖబూస్ మృతి పట్ల ప్రధానమంత్రి తన సంతాపాన్ని పునరుద్ఘాటించారు. గౌరవనీయులు సుల్తాన్ హైతం పాలనకు ప్రధానమంత్రి తన శుభాకాంక్షలు తెలియజేశారు. ఒమాన్ ప్రజలకు శాంతి, సౌభాగ్యాలు కలగాలని ఆకాంక్షించారు. తన పొరుగున ఉన్న అతి ముఖ్యమైన దేశంగా ఒమాన్ న్ను భారత దేశం ఎప్పుడూ పరిగణిస్తుందని ప్రధానమంత్రి నొక్కి చెప్పారు.
గుజ‌రాత్ దివ‌స్ నాడు గుజ‌రాత్ ప్ర‌జ‌లకు శుభాకాంక్ష‌లు తెలిపిన ప్ర‌ధాన మంత్రి

గుజ‌రాత్ ప్ర‌జ‌ల‌కు వారి రాష్ట్రావ‌త‌ర‌ణ దినం నాడు ప్ర‌ధాన మంత్రి శ్రీ న‌రేంద్ర మోదీ శుభాకాంక్ష‌లు తెలిపారు. ‘‘గుజ‌రాత్ దివ‌స్ సందర్భంగా ఇవే శుభాకాంక్ష‌లు. నిరాడంబ‌ర‌త‌ మ‌రియు న‌వ పారిశ్రామిక అభినివేశానికి గాను ఈ రాష్ట్ర ప్ర‌జ‌లు పేరెన్నికగన్నారు. మన దేశ చ‌రిత్ర‌ లో, ప్ర‌త్యేకించి స్వాతంత్య్ర ఉద్య‌మ కాలం లో గుజ‌రాత్ ప్ర‌ముఖ‌మైన తోడ్పాటు ను అందించింది. భార‌త‌దేశం యొక్క పురోగ‌తి కి ఉత్తేజాన్ని అందించ‌డాన్ని గుజ‌రాత్ కొన‌సాగించుగాక’’ అని ప్ర‌ధాన మంత్రి త‌న సందేశంలో పేర్కొన్నారు.
అంతర్జాతీయ మహిళా దినోత్సవం సందర్భం గా నారీశక్తి కి ప్రధాని వందనం

అంతర్జాతీయ మహిళా దినోత్సవం సందర్భం గా ‘నారీ శక్తి’ స్పూర్తి కి ప్రధాన మంత్రి శ్రీ నరేంద్ర మోదీ వందనం చేశారు. “అంతర్జాతీయ మహిళా దినోత్సవ శుభాకాంక్షలు! మన నారీశక్తి స్ఫూర్తి కి మరియు వారు సాధించిన ఘనత కు మనం వందనాలు సమర్పిద్దాం. కొద్దిరోజుల కిందట నేను చెప్పిన విధం గా నేను ఈ రోజు కు ముగిస్తున్నాను. ఈ రోజంతా ఏడుగురు మహిళాసాధకులు తమ జీవిత అనుభవాల ను/జీవిత కథల ను మీ అందరితో పంచుకొంటారు. సామాజిక మాధ్యమం లోని నా ఖాతాల ద్వారా మీతో ప్రతిస్పందిస్తారు’’ అని ప్రధాన మంత్రి తెలిపారు.
ప్రధాన మంత్రితో సమావేశమైన ఐఆర్ఎస్ ఆఫీసర్ ట్రెయినీలు

ప్రధాన మంత్రి శ్రీ నరేంద్ర మోదీ తో ఇండియన్ రెవిన్యూ సర్వీసుకు చెందిన 168 మంది ఆఫీసర్ ట్రెయినీలు (వీరిలో భూటాన్ రాయల్ సర్వీస్ కు చెందిన ఇద్దరు కూడా ఉన్నారు) ఈ రోజు సమావేశమయ్యారు. ప్రధాన మంత్రితో వారు పలు విషయాలను గురించి తమ ఆలోచనలను పంచుకున్నారు. ఇటీవలి కేంద్ర బడ్జెట్, పన్ను చెల్లింపుదారుల సంఖ్యను పెంచడం, నూతన ఆవిష్కరణలు మరియు సాంకేతిక విజ్ఞ‌ానం వంటి అంశాలు ఈ సందర్భంగా ప్రస్తావనకు వచ్చాయి. ప్రజల ఆకాంక్షలను నెరవేర్చేటట్లుగా కృషి చేయవలసిందంటూ ఆఫీసర్ ట్రెయినీలకు ప్రధాన మంత్రి ఉద్బోధించారు.
శ్రీ‌శైలం లో జ‌రిగిన‌ రాష్ట్రీయ జ‌న‌ జాగృతి ధ‌ర్మ స‌మ్మేళ‌నాన్ని ఉద్దేశించి వీడియో కాన్ఫరెన్స్ మాధ్యమం ద్వారా ప్రసంగించిన ప్రధాన మంత్రి

శ్రీ‌శైలం లో ఈ రోజు జ‌రిగిన‌ రాష్ట్రీయ జ‌న‌ జాగృతి ధ‌ర్మ స‌మ్మేళ‌నాన్ని ఉద్దేశించి వీడియో కాన్ఫరెన్స్ మాధ్యమం ద్వారా ప్ర‌ధాన మంత్రి శ్రీ న‌రేంద్ర మోదీ ప్ర‌సంగించారు. ఉగాది సందర్భంగా ప్ర‌తి ఒక్క‌రికి ప్ర‌ధాన మంత్రి శుభాకాంక్ష‌లను తెలుపుతూ, ఉగాది నవీన ఆరంభాలు మ‌రియు నూతన ఆశ‌ల‌ పండుగ అని గుర్తు చేశారు. ప్ర‌భుత్వం స్ప‌ష్ట‌మైన ల‌క్ష్యాల‌ను మ‌రియు కాలావధుల‌ను పెట్టుకొని వివిధ ప‌థ‌కాల‌ ద్వారా కృషి చేస్తోంద‌ని ప్ర‌ధాన మంత్రి అన్నారు. ఈ సంద‌ర్భంలో, జ‌న్ ధ‌న్ ఖాతాలు, పేద‌ల‌కు బీమా సౌక‌ర్యం, ఉజ్జ్వ‌ల వంట గ్యాస్ క‌నెక్ష‌న్ లు, ముద్ర యోజ‌న, ఇంకా ప్ర‌ధాన మంత్రి ఆవాస్ యోజ‌న ల‌లో చోటు చేసుకొన్న పురోగ‌తిని గురించి ఆయన ప్ర‌స్తావించారు. అవ‌స్థాప‌న అభివృద్ధి యొక్క వేగం గణనీయంగా వేగాన్ని పుంజుకొందని ఆయ‌న పేర్కొన్నారు. ఆయుష్మాన్ భార‌త్ ప‌థ‌కం తో పాటు జాతీయ పోష‌ణ్ అభియాన్ ను గురించి కూడా ఆయన ప్రస్తావించారు. స్వ‌చ్ఛ్ భార‌త్ అభియాన్ దేశంలో ప‌రిశుభ్ర‌త ప‌రిధి గ‌ణ‌నీయంగా పెరిగేందుకు బాట వేసింద‌ని ఆయ‌న చెప్పారు. దేశాన్ని ఆవ‌రించివున్న బ‌ల‌హీనతల నుండి దేశం సాధ్య‌మైనంత త్వ‌ర‌గా బయటపడాల‌ని ప్రజలు ప్రస్తుతం కోరుకుంటున్నార‌ని ప్ర‌ధాన మంత్రి అన్నారు. జాతి నిర్మాణం ల‌క్ష్య సాధ‌న‌కై ప్ర‌భుత్వం తీవ్రంగా ప‌రిశ్ర‌మిస్తోంద‌ని, ఈ ప్ర‌య‌త్నాల‌కు ప్ర‌తి ఒక్క‌రి మ‌ద్ద‌తు వేగగతిని అందించ‌గ‌ల‌ద‌ని ఆయ‌న తెలిపారు.
ఝార్ ఖండ్ లో గ్లోబల్ ఇన్ వెస్టర్స్ సమిట్ 2017 కు శుభాకాంక్షలు తెలిపిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఝార్ ఖండ్ లో గ్లోబల్ ఇన్ వెస్టర్స్ సమిట్ 2017 కు శుభాకాంక్షలు తెలిపారు. “Best wishes for @InvestJharkhand. ఈ శిఖరాగ్ర సమావేశంలో జరిగే చర్చోపచర్చలు ఝార్ ఖండ్ ప్రగతికి కారకమయ్యే ఫలప్రదమైన పర్యవసానాలకు దారితీయుగాక. @InvestJharkhand నుండి అంకురించే పెట్టుబడి రాష్ట్ర ప్రజల కోసం పలు అవకాశాలను అందించి, వారి ఆకాంక్షలను నెరవేర్చగలదు. ఝార్ ఖండ్ యొక్క ప్రజల నైపుణ్యాలు మరియు దృఢ సంకల్పం, ఇంకా సంస్కరణల పట్ల మొగ్గు చూపే ఝార్ ఖండ్ ప్రభుత్వం రాష్ట్రంలో రికార్డు స్థాయి అభివృద్ధికి చోటిస్తున్నాయి” అని ప్రధాన మంత్రి తన సందేశంలో పేర్కొన్నారు.